
JAVNI POZIV ZA ISKAZ INTERESA ZA SUDJELOVANJE U PROJEKTU
„Radost za svako dijete – širenje socijalnih usluga u zajednici“

Na temelju Odluke o financiranju Upravljačkog tijela Ministarstva rada, mirovinskoga sustava, obitelji i socijalne politike o financiranju projekta „Radost za svako dijete - širenje socijalnih usluga u zajednici“, kodni broj: SF.3.4.11.05.0004  u trajanju od 10. 8. 2026. do 10. 8. 2029. godine, te Ugovora o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021. – 2027., kodni broj: SF.3.4.11.05. u okviru Programa Učinkoviti ljudski potencijali 2021. – 2027., Udruga osoba s intelektualnim teškoćama Radost objavljuje
JAVNI POZIV PRIPADNICIMA CILJNIH SKUPINA ZA ISKAZ INTERESA ZA SUDJELOVANJE U PROJEKTU „RADOST ZA SVAKO DIJETE – ŠIRENJE SOCIJALNIH USLUGA U ZAJEDNICI“, SF.3.4.11.05.0004, U SKLOPU POZIVA „ŠIRENJE MREŽE SOCIJALNIH USLUGA ZA DJECU“
I.
Izrazi koji se koriste u ovom Javnom pozivu, a imaju rodno značenje, koriste se neutralno i odnose se jednako na muški i ženski spol.
II.
Pravo sudjelovanja u projektu imaju pripadnici sljedećih ciljnih skupina:
· djeca i mladi u riziku 
· djeca s teškoćama u razvoju 
· roditelji/udomitelji/skrbnici (i njihovi bračni ili izvanbračni drugovi) djece i mladih pripadnika ciljnih skupina koji su uključeni u projektne aktivnosti. 
U okviru projekta provodit će se sljedeći programi i socijalne usluge:
1. Programi integracije, osnaživanja i rehabilitacijske podrške djeci i mladima 
2. Podrška roditeljstvu - savjetodavni i edukativni rad 
3. Psihosocijalna podrška djeci i roditeljima 
Aktivnosti projekta provodit će se na području Grada Ploča i Općine Gradac. Projekt je upravo na tim područjima usmjeren na razvoj dostupnih i inkluzivnih socijalnih usluga za djecu s teškoćama u razvoju, djecu u riziku i njihove roditelje. 
Sve usluge i aktivnosti koje se pružaju korisnicima u okviru projekta su besplatne.



III.
Iskaz interesa mogu podnijeti pripadnici navedenih ciljnih skupina koji ispunjavaju uvjete za sudjelovanje u projektu.
Prijavu za dijete ili mladu osobu podnosi roditelj, udomitelj ili skrbnik.
Roditelji, udomitelji, skrbnici te njihovi bračni ili izvanbračni drugovi mogu samostalno podnijeti iskaz interesa za vlastito sudjelovanje u projektnim aktivnostima koje su namijenjene ovoj ciljnoj skupini.
Za njihovo uključivanje u projekt mora biti ispunjen uvjet pripadnosti ciljnoj skupini, odnosno moraju biti roditelj/udomitelj/skrbnik ili bračni/izvanbračni drug roditelja/udomitelja/skrbnika djeteta ili mlade osobe pripadnika ciljne skupine koji je uključen u projektne aktivnosti. 
Pripadnost ciljnoj skupini provjerit će Udruga osoba s intelektualnim teškoćama Radost prije uključivanja svake prijavljene osobe u projekt, na temelju odgovarajuće dokazne dokumentacije.
Za djecu s teškoćama u razvoju
Pripadnost ciljnoj skupini dokazuje se:
1. preslikom osobne iskaznice ili putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika i 
2. jednim od sljedećih dokaza: 
· nalazom, rješenjem ili mišljenjem Zavoda za vještačenje, profesionalnu rehabilitaciju i zapošljavanje osoba s invaliditetom ili 
· potvrdom o upisu u Registar osoba s invaliditetom ili 
· potvrdom liječnika/mišljenjem stručnjaka/drugom dokumentacijom iz koje je vidljivo da se radi o djetetu s tjelesnim, senzoričkim, komunikacijskim, govorno-jezičnim ili intelektualnim teškoćama. 
Za djecu i mlade u riziku
Pripadnost ciljnoj skupini dokazuje se Izjavom o pripadnosti ciljnoj skupini temeljem stručne procjene Korisnika bespovratnih sredstava.
Izjava Korisnika mora se temeljiti na procjeni stručnog tima. Dokumentacija stručne procjene čuva se kod Korisnika te se daje na uvid nadležnim tijelima u slučaju potrebe, u skladu s pravilima provedbe projekta.



Za roditelje/udomitelje/skrbnike i njihove bračne ili izvanbračne drugove
Pripadnost ciljnoj skupini dokazuje se:
1. preslikom osobne iskaznice ili putovnice ili dokumenta jednake ili slične vrijednosti iz kojeg je nedvojbeno moguće utvrditi identitet sudionika i 
2. ovisno o statusu sudionika, odgovarajućom dokumentacijom: 
· rodni list i/ili 
· izvod iz matice rođenih i/ili 
· vjenčani list i/ili 
· izvadak iz matice vjenčanih i/ili 
· izjava o izvanbračnoj zajednici/neformalnom životnom partnerstvu i/ili 
· rješenje/potvrda Hrvatskog zavoda za socijalni rad iz kojeg je vidljivo da udomiteljska obitelj ili samac pruža uslugu smještaja za pripadnika ciljne skupine, u slučaju udomitelja, i/ili 
· rješenje Hrvatskog zavoda za socijalni rad o imenovanju skrbnika. 
NAPOMENA: Podnošenje prijave odnosno iskaza interesa samo po sebi ne jamči uključivanje u projekt. Prije uključivanja svake prijavljene osobe Udruga će provjeriti ispunjavanje uvjeta pripadnosti ciljnoj skupini.
IV.
Iskaz interesa podnosi se putem online Obrasca za prijavu / iskaz interesa za sudjelovanje u projektu, dostupnog putem poveznice objavljene uz ovaj Javni poziv.
Putem obrasca moguće je:
· prijaviti dijete/mladu osobu za sudjelovanje u projektu 
· istodobno prijaviti dijete/mladu osobu i iskazati interes za vlastito sudjelovanje. 
Prijave će se razmatrati prema redoslijedu zaprimanja, uz poštovanje načela jednakog postupanja i zabrane diskriminacije te uz prethodnu provjeru pripadnosti ciljnoj skupini.
Uključivanje u pojedine aktivnosti ovisit će o ispunjavanju uvjeta pripadnosti ciljnoj skupini i raspoloživim kapacitetima projektnih aktivnosti.
Ovaj Javni poziv otvoren je tijekom razdoblja provedbe projekta, odnosno do popunjavanja raspoloživih kapaciteta projektnih aktivnosti.



OBRAZAC ZA PRIJAVU / ISKAZ INTERESA: 
https://forms.gle/U27K8toyQC2p17Eo6

V.
PRIKUPLJANJE I OBRADA OSOBNIH PODATAKA
Svi osobni podaci prikupljeni na temelju ovog Javnog poziva prikupljaju se i obrađuju u svrhu zaprimanja i obrade prijava, provjere ispunjavanja uvjeta za uključivanje u projekt te provedbe, praćenja i kontrole projekta „Radost za svako dijete – širenje socijalnih usluga u zajednici“, SF.3.4.11.05.0004, u skladu s propisima kojima se uređuje zaštita osobnih podataka, osobito Uredbom (EU) 2016/679 (Opća uredba o zaštiti podataka) i Zakonom o provedbi Opće uredbe o zaštiti podataka (Narodne novine, broj 42/18).
Voditelj obrade osobnih podataka je Udruga osoba s intelektualnim teškoćama Radost, Gračka 5, 20340 Ploče.
VI.
Za dodatne informacije vezane uz Javni poziv i uključivanje u projekt zainteresirane osobe mogu se obratiti:
Udruga osoba s intelektualnim teškoćama Radost
Gračka 5, 20340 Ploče
E-mail: udruga.radost.pl@gmail.com
Telefon: +385 95 568 2946
Sadržaj ovog materijala isključiva je odgovornost Udruge osoba s intelektualnim teškoćama Radost.  Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.

